OpenLLM-France/wikimedia huggingface dataset:
# Melipona quadrifasciata

Melipona quadrifasciata erle espezie bat da, Melipona generoan eta Apidae familian.

## Erreferentziak

* ↑ «Melipona quadrifasciata» Encylopedia of Life.

## Kanpo estekak

* Datuak: Q2038827
* Multimedia: Melipona quadrifasciata / Q2038827
# Melipona scutellaris

Melipona scutellaris erle espezie bat da, Melipona generoan eta Apidae familian.

## Erreferentziak

* ↑ «Melipona scutellaris» Encylopedia of Life.

## Kanpo estekak

* Datuak: Q2217933
* Multimedia: Melipona scutellaris / Q2217933
# Melipona subnitida

Melipona subnitida erle espezie bat da, Melipona generoan eta Apidae familian.

## Erreferentziak

* ↑ «Melipona subnitida» Encylopedia of Life.

## Kanpo estekak

* Datuak: Q1947112
# Massanzago

Massanzago Italiako udalerri bat da. Paduako probintzian kokatuta dago, Veneto eskualdean. 6.036 biztanle ditu, 13,22 kilometro koadroko azaleran banatuta.

## Mugakideak

Massanzagok honako udalerri hauekin egiten du muga:
Camposampiero Trebaseleghe Noale Borgoricco Santa Maria di Sala

## Kanpo estekak

* Datuak: Q34662
* Multimedia: Massanzago / Q34662
# Massapê do Piauí

Massapê do Piauí Brasilgo udalerri bat da, Piauí estatuan kokatua. 5.218 biztanle ditu 521,125 km²ko eremuan.

## Ikus, gainera

* Piauí

## Kanpo estekak

* Datuak: Q1940480
* Multimedia: Massapê do Piauí / Q1940480
# Massanutten (Virginia)

Massanutten Ameriketako Estatu Batuetako erroldak esleitutako leku bat da. Rockingham konderrian dago, Virginia estatuan. 2.164 biztanle ditu, 25,745555 kilometro koadroko azaleran banatuta.

## Ikus, gainera

* Rockingham konderria

## Kanpo estekak

* Datuak: Q1374774
# Massapequa (New York)

Massapequa Ameriketako Estatu Batuetako erroldak esleitutako leku bat da. Nassau konderrian kokatuta dago, New York estatuan. 21.355 biztanle ditu, 10,337879 kilometro koadroko azaleran banatuta.

## Ikus, gainera

* Nassau konderria

## Kanpo estekak

* Datuak: Q954079
* Multimedia: Massapequa, New York / Q954079
# Massapequa Park (New York)

Massapequa Park New York estatuko herri bat da. Nassau konderrian kokatua dago. 2010ean 17.008 biztanle zituen, 5,72 kilometro koadrotan banatuta.

## Ikus, gainera

* Nassau konderria

## Kanpo estekak

* Datuak: Q3451927
* Multimedia: Massapequa Park, New York / Q3451927
# Massaranduba (Paraíba)

Massaranduba Brasilgo udalerri bat da, Paraíba estatuan kokatua. 14.139 biztanle ditu 205,957 km²ko eremuan.

## Ikus, gainera

* Paraíba

## Kanpo estekak

* Datuak: Q2079004
* Multimedia: Massaranduba (Paraíba) / Q2079004
# Massaranduba (Santa Catarina)

Massaranduba Brasilgo udalerri bat da, Santa Catarina estatuan kokatua. 17.162 biztanle ditu 374,078 km²ko eremuan.

## Ikus, gainera

* Santa Catarina

## Kanpo estekak

* Datuak: Q980131
* Multimedia: Massaranduba (Santa Catarina) / Q980131
# Massarosa

Massarosa Italiako udalerri bat da. Luccako probintzian kokatuta dago, Toscana eskualdean. 21.732 biztanle ditu, 68,27 kilometro koadroko azaleran banatuta.

## Mugakideak

Massarosak honako udalerri hauekin egiten du muga:
Camaiore Vecchiano Lucca Viareggio

## Kanpo estekak

* Datuak: Q217489
* Multimedia: Massarosa / Q217489
# Massapê

Massapê Brasilgo udalerri bat da, Ceará estatuan kokatua. 37.697 biztanle ditu 566,581 km²ko eremuan.

## Ikus, gainera

* Ceará

## Kanpo estekak

* Datuak: Q2028110
* Multimedia: Massapê / Q2028110
# Migel Kortes Nabarro

Migel Kortes Nabarro (Valtierra, 1868 – Bilbo, 1936ko maiatzaren 1a) nafar idazlea izan zen. 1911. urtean Itxasondo opereta argitaratu zuen. Gipuzkoarra, El Fuerista eta Euzkadi agerkarietan argitaratu zituen lan garrantzitsuenak. Bi antzerki-lanen egilea izan zen: Idekuak alkarrekin eta Estropadeak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Miguel Cortés, una destacada pluma nacionalìsta
* Datuak: Q12263550
# Migel Laburu

Migel Laburu Mateo (Donostia, 1918-1999) idazlea, ikertzailea, historialaria eta itsas-modelogilea izan zen. Eleberri bat ere gaztelaniaz argitaratu zuen. Frankismo garaian errepresioa pairatu zuen eta erbestea zein deserria ezagutu zuen, bereziki Ekuatore Ginean. 1960 Jose Migel Barandiaranekin Aitzbitarteko indusketetan parte hartu zuen.

## Biografia

Lehenengo ikasketak Donostiako Peñaflorida eskolan egin zituen eta, ondoren, mekanika ikasi zuen. Gerra zibilean Eusko Gudarostearekin frankisten aurka borrokatu zuen. Behin erbestean Frantziako kontzentrazio-esparruak ezagutu zituen: Bourg Madame, Argelès, Saint Cyprien eta Gurs. Berriro Euskal Herrian Irungo espetxean sartu zuten. Ondoren beste bietan entzerratu zuten: Santanderreko Magdalenan eta Burgosko San Pedro de Cardeñan. Espainiako bi kontzentrazio-esparruetan egon zen ere bai: Miranda de Ebrokoan eta Rotakoan. Ondoren langileen batailoietan aritu behar izan zuen. 1944an Espainiako bigarren mailako soldatu izendatu zuten. Libre gelditu zenean, 1946an, Ekuatore Gineara joatea lortu zuen, basogintza konpainia batean mekaniko moduan aritzeko. 1955ean Donostiara itzuli zen eta Aranzadi Elkartearekin kolaboratzen hasi zen. Halaber, bere kontutik, historia eta euskara ikasteari ekin zion. 1970. hamarkadan itsas historiaren inguruko interesa sortu zitzaion eta hogei urtetan itsas-modelogintzan espezializatu zen, antzinako euskal itsasontzien erreprodukizoak landuz. Donostian 1999an hil zen. Bere azken liburua, Jesus Lizarraga osatuta, postumo moduan plazaratu zen, 2006an.

## Liburuak

Laburuk hitzaldi eta kolaborazio ugari idatzi zituen. Hemen bakarrik liburuak bildu ditugu.
* De Mare Vacorum. La memoria perdida. Iruñea: Pamiela, 2006. 978-84-7681-504-5
* Tragedia en la nao ballenera. Eleberri historikoa. Donostia: Kutxa Fundazioa, 1994.
* La Escuela de Pesca de San Sebastián. Gasteiz: Eusko Jaurlaritza, 1992.
* Itsas dokumentuetan erabilitako hitz zaharren hiztegi laburra. Gipuzkoako Foru Aldundia, 1992. 978-84-7907-082-3
* Ballenas, vascos y América. Donostia: Gipuzkoako Merkatal Ganbara, 1991.
* Embarcaciones vascas antiguas. Donostia: Gipuzkoako Foru Aldundia, 1989.
* Juan Miguel Orcolaga y el observatorio marítimo de Igueldo. Camino Doktorearen Taldea, 1988.
* 75 años de historia de la Sociedad Oceanográfica de Guipúzcoa. Gipuzkoako Foru Aldundia, 1986.
* El bote ballenero de Bermeo del siglo XIII. Bermeo aldizkaria, 1983.

## Erreferentziak

* ↑ "Estudios histórico-marítimos realizados por Miguel Laburu Mateo", Tragedia en la nao ballenera, 497.or.

## Kanpo loturak

* (Gaztelaniaz):Egilea hil ondoren plazaratutako liburuaren gaineko informazioa.
* Datuak: Q43216766
# Migel Mari Elosegi

Migel Mari Elosegi Irurtia "Luze'" (Leitza, 1970eko martxoaren 14a) nafar bertsolaria da. Basozaina da ogibidez. 2007ko eta 2008ko Nafarroako Bertsolari Txapelketan zazpigarren postua lortu zuen.

## Txapelketak

* 2007ko Nafarroako Bertsolari Txapelketan zazpigarren postua.
* 2008ko Nafarroako Bertsolari Txapelketan zazpigarren postua.

## Kanpo estekak

* Bertsozale.com: Migel Mari Elosegi
* Datuak: Q12263549
# Migel Muñoa

Migel Muñoa Pagadizabal (Donostia, 1868ko irailaren 11 – Donibane Lohizune, 1953ko abenduaren 7a) gipuzkoar irakaslea izan zen. Oinarrizko hezkuntzan euskara irakaskuntzan sartzen saiatu zen, eta gaur egungo ikastolen aitzindaria izan zen. 1917. urtean, Donostiako etxebizitza batean 70 haurri euskaraz irakasten aritu ondoren, Euskal-Ikastetxea izeneko eskola sortu zuen Aita Karmeldarren komentuan. Espainiako Gerra Zibilaren garaian, Donibane Lohizunera erbesteratu zen, eta bertan hil zen, 85 urte zituela.
Donostiako Parte Zaharreko Migel Muñoa plazak haren izena du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz): Migel Muñoa Auñamendi Entziklopedian.
* Datuak: Q6014813
# Migel Irigarai Gorria

Migel Irigarai Gorria (gaztelaniaz: Miguel Irigaray) (Azkoien, 1850eko irailaren 29a-Málaga, 1903ko abenduaren 3a) Nafarroa Garaiko abokatu eta politikari karlista izan zen. Espainiako politikan aritu zen.

## Biografia

Gurasoak azkoiendarrak ziren: Anselmo Irigarai eta Eusebia Gorria. 1862an Iruñeko Apaiztegian sartu zen, baina, osasun arazoak zirela eta, ezin izan zen apaiztu. Bigarren Karlistaldian Nafarroako Gerra Batzorde Karlistako idazkaria izan zen, eta borroka amaitu eta urtebetera abokatu egin zen.
Abokatu gisa, lehenik, Tafallan jardun zuen, baina 1889an bere langela Madrilera lekualdatu zuen, eta han abokatu garrantzitsuenen artean agertu zen hitz egiteko gaitasunari esker. «Katolikoen Batasuna» hautagaitzan, 1896ko hauteskundeetan, Tuteran gorteetan diputatu izan zen, eta urte horretan Cerralboko markesarekin, Solferinoko dukearekin eta beste diputatu karlista batzuekin manifestu bat sinatu zuen, errepublikarrek egin zuten bezala, protesta gisa Gorteak uzteko mehatxu eginez. Bere politika beti elizaren aldekoa izan zen eta defenditu zituen jarrerak kontserbadoreen eskuin muturrean egokitzen zen.
Madrilgo Zirkulu Karlistako presidenteordea izan zen, eta, bertan, Historia, Marina eta Ogasuneko gaiei buruzko hitzaldiak eman zituen. Gainera, Madrilgo El Correo Españolen ohiko kolaboratzailea izan zen. Egunkari tradizionalista garrantzitsua zen, eta abokatu gisa behin baino gehiagotan defendatu zuen auzitegietan. Iruñeako La Avalancha bezalako egunkarietan ere kolaboratu zuen.
Biriketako gaixotasun baten ondorioz, Malagan igarotzen zituen neguak, hango klima egokiago baitzizaion. Han, 1903ko amaieran, hil zen.

## Erreferentziak

* ↑ https://books.google.es/books?id=LVfRDwAAQBAJ&pg=PA508&lpg=PA508&dq=Miguel+Irigaray+Gorria&source=bl&ots=xEp2324_Yj&sig=ACfU3U0_bl1UJHonb072fFzw2hxJ-vDg8Q&hl=eu&sa=X&ved=2ahUKEwjUt5Cq36f4AhXAlP0HHV5RDlAQ6AF6BAgfEAM#v=onepage&q=Miguel%20Irigaray%20Gorria&f=false
* ↑ http://hemerotecadigital.bne.es/issue.vm?id=0029805553&page=1
* ↑ https://www.navarra.es/appsext/bnd/GN_Ficheros_PDF_Binadi.aspx?Fichero=BGN00CD-0_300_1904021300000000410.pdf
* ↑ http://www.enciclopedianavarra.com/?page_id=11784

## Kanpo estekak

* Datuak: Q104417770
* Multimedia: Miguel Irigaray / Q104417770
# Migel Martínez de Engómez

Migel Martínez Engómez (? - Donostia, 1493?) XV. mendean Donostiako probostea izan zen. Jatorri gaskoia zuen Engómez sendiak Donostiako historian garrantzi handia izan duen familia izan da. Haren bizitzari buruzko informazioa oso eskasa da garaiko artxiboak erre egin zirelako.

## Biografia

Migel Martínez de Engómez, sendiaren Dorretxearen jabe, Proboste kargua Henrike IV.a Gaztelakoaren eskutik jaso zuen. 1459an aipatutako erregea haren dorretxean ostatu hartu zuen. 1489an sute larri bat gertatu zen eta ia herri osoa erre egin zen. Bi etxe salbatu ziren: Engómeztarren dorretxea eta Juan Sanchez de Elduaienena; geroztik derrigorrezkoa izan zen harrizko etxeak egitea hiribilduan. Maria López Amezketarekin ezkondu zen.
Proboste bezala hiriko agintari nagusia zen, berak baitzuen botere betearazlea. Proboste karguak espetxe propioa izateko eskubidea ematen zuen, borreroa mantentzen zuen, ordezkariak izendatzen zituen, etxearen bahimenduak eramaten zituen aurrera, alkateek emandako sententziak bete arazten zituen, e.a.
Migel Martínez de Engómez arazo larriak izan zituen bere karguaren ondorioz. 1489an erregeak ordezkari bat bidali behar izan zuen gatazkan mediatzeko. Migel Martínez hil zenean, 1493an, Errege Katolikoek kargua berreskuratu zuten eta Pedro Araozi eman zioten.

## Erreferentziak

* ↑ https://books.google.es/books?id=JKlL9XvHiE0C&pg=PA150&lpg=PA150&dq=familia+engomez&source=bl&ots=EMDsyGtdOu&sig=byVlyKbRc__-qZGDu6U0pElYVHw&hl=eu&sa=X&ved=0CCsQ6AEwAmoVChMIn9qV7IPZyAIVAlwUCh3dpwWc#v=onepage&q=familia%20engomez&f=false, 150.or.
* ↑ https://web.archive.org/web/20150924043325/http://www.euskomedia.org/PDFAnlt/zainak/19/19215226.pdf

## Kanpo estekak

* (Gaztelaniaz): Jabier Maria Sada: Historia de la ciudad de San Sebastián a través de sus personajes. Alberdania, 2006.
* Datuak: Q25474649
# Migel Irazusta Goikoetxea

    Artikulu hau aizkolariari buruzkoa da; beste esanahietarako, ikus «Migel Irazusta».
Migel Irazusta Goikoetxea, ezizenez Polipaso, (Abaltzisketa, Tolosaldea, 1925eko abenduaren 19a - Igeldo, Donostia, 2000ko urtarrilaren 7a) gipuzkoar aizkolari, segalari, giza probalari (apostua jokatu zuen Markinako Lehoia-rekin), akuilari, probalari, korrikalari eta jokorako aharien jabea izan zen. Ospe handiko pertsona da herri kirolen historian.

## Ibilbidea

Aizkoran 33 urterekin hasi zen. Gizon handi eta sendoa izan arren, ongi moldatzen zen lan luze eta egur handietan. 1960ko hamarkadan apustu asko jokatu zituen, eta baita irabazi ere garaiko aizkolari hoberenei, hala nola Ramon Latasari, Miguel Berakoetxeari eta Errekalderi.
1965eko Espainiako Txapelketa irabazi zuen, Miguel Berakoetxea lehia estuan menderatuta. Urte berean Berakoetxearen aurka bi apustu galdu zituen, baina 1966ko urtarrilean, Donostian jokatutako hirugarren lehian nagusitu zen. Apustu hartan 60 ontzako 20 enbor moztu behar zituzten, erakuslerik gabe. Polipasok 90 minutu eta 22 segundotan bukatu zuen lana, eta Berakoetxea erretiratu egin zen 16. enborra ebaki eta gero.
1970ean bi apustu gogor jokatu zituen Mikel Mindegiaren aurka. Apirilaren 4an, Tolosan, kanaerdiko 40 enbor mozteko lana izan zuten. Nafarrak irabazi zuen, gipuzkoarrak baino 2 minutu eta 10 segundo gutxiago behar izan baitzituen (guztira 2 ordu 13 minutu eta 48 segundo behar izan zituen); handik hilabetera Donostian, berriz ere berrogeina kanaerdikoren lana izan zuten bi aizkolari horiek. Orduko hartan, Polipaso nagusi izan zen, aurreko marka minutu bat eta 38 segundotan hobetuz; Mindegia enbor bat falta zuenean erretiratu zen.
Azken apustua 56 urterekin jokatu zuen, Leon Albeniz Iruntxiberri-ren aurka, 1992ko maiatzaren 22an, Tolosan.

## Palmaresa

* 1965eko Espainiako Aizkolari Txapelketa, Donostian.
* 1965eko Udako Saria, Donostian.
* 1968ko Espainiako Beteranoen Txapelketa, Tolosan.

## Bibliografia

* «Colección Temas Vizcainos», 79-78 zbk. (63. orr.).

## Erreferentziak

* 1 2 Miguel Irazusta Goicoechea, Auñamendi Eusko Entziklopedia, euskomedia.org/aunamendi
* 1 2 3 Antton Espelosin (2009): Aizkora apostuak eta txapelketak.

## Kanpo estekak

* Datuak: Q12263548
# Migel Lardizabal Uribe

Miguel Lardizabal Uribe, gaztelaniaz Miguel de Lardizábal Uribe, (San Juan del Molino, Tepetitla de Lardizábal udala (Tlaxcala) 1744 – Bergara 1824, jatorri euskaldunekoa (familia Segurakoa zen) historialari, politikari eta idazle monarkiazalea izan zen. Haren omenez dute izena Lardizabala landare generoak eta Lardizabalaceae landare familiak.

## Biografia

Mexikon jaioa, Pueblako Tepetitla de Lardizábalen, Filosofia eta Erretorika ikasi zituen. 1761an bere anaia Manuelekin batera, Espainiara joan zen non Geologia eta Historia ikasi zuen. 1791an Manuel Godoyk Euskal Herrira erbesteratu zuen; han Bergarako Errege Mintegiaren zuzendaria izendatu zuten. 1808ko uztailaren 23an Baionako Estatutua zin egin zuen. 1808an deserrira egoera kendu zioten eta geroztik Espainiako gortean kargu desberdinak izan zituen. Cadizko Gorteetan hartu zuen parte. Fernando VII errege absolutistaren defendatzaile sutsua, 1812an Ingalaterrara ihes egin zuen baina urte bat beranduago kargurik gabe gelditu zen eta Espainiara itzuli zen. 1814an Fernando VIIak Indietako ministro nagusia izandatu zuen baina 1815an erregearen konfidantza galdu zuen eta Iruñeko zitadelan espetxeratu zuten. Ondoren, berriro ere Bergarako Errege Mintegiaren zuzendaria izan zen. Hiri horretan hil zen 1823an.

## Obra

* Apología por los Agotes de Navarra y los Chuetas de Mallorca (Madril, 1786)
* Apología del método de estudios del Seminario de Vergara (Gasteiz, 1806).
* Aviso importante y urgente a la nación española, relativo a Cortes (A Coruña, 1811).
* Manifiesto que hace a los habitantes de las Indias, sobe el estado de cosas de aquellas provincias (Madril, 1814).

## Erreferentziak

* ↑ (Gaztelaniaz) «Persona - Lardizábal Uribe, Miguel de (1744-1824)» Pares. Portal de archivos españoles (Noiz kontsultatua: 2020-02-04).
* ↑ Jose Luis Orella, 1.or.
* 1 2 A. Gil Novales

## Bibliografia

* José Luis Orella: "Manuel y Miguel de Lardizábal y Uribe y el Estatuto de Bayona". Eusko Ikaskuntzen Nazioarteko Aldizkaria. 4.koadernoa, 2009. ISBN: 978-84-8419-179-7. 233-254 or.
* Julio Zárate: "La Guerra de Independencia". Vicente Riva Palacio: México a través de los siglos, III.liburuki. Mexiko: Ballescá, 1884.

## Kanpo loturak

* A. Gil Novalesek idatzitako biografia.
* Datuak: Q6015383
* Multimedia: Miguel Lardizábal (Goya) / Q6015383
# Mendibil

Mendibil zenbait leku eta pertsonaren izena da.

## Toponimia

* Mendibil: Orbaibarko Olorizko kontzejua.
* Mendibil: Zuia-Gorbeialdea eskualdean dagoen Arratzu-Ubarrundia udalerriko herria.
* Mendibil: Lapurdiko mendia.
* Mendibil (Bizkaia): Bizkaiko mendia.

## Deitura

* Gontzal Mendibil (1956-), kantaria.
* Jose Maria Ortiz de Mendibil (1926-2015), futboleko arbitroa.

## IKus, gainera

* Mendibile
# Mendibe

Mendibe Nafarroa Behereko udalerria da Garazi eskualdean kokaturik dagoena.

## Geografia
### Etxeak eta Auzoak

* Herri
* Basaburu
* Larrari
* Apanisse
* Salbatore
* Irati

### Ingurune naturala

Errobiren ibaiadarra den Lauribar ibaia udalerriko lurretan jaiotzen da, bertara isurtzen diren hainbat erreka ere udalerritik pasatzen direlarik: Esteneko erreka (eta honen ibaiadarra den Olhazarreko erreka), Xorotako erreka (eta honen ibaiadarra den Gahalarbeko erreka), Sainduxiloko erreka, Larreluzeko erreka, Etxeberriko erreka, Oihartzeko erreka, Lekimeko erreka, Urrutiko erreka, Haraskako erreka, Arbaretxarbaretzeko erreka, Kurutzetako erreka eta Eskalerako erreka (eta azken honen ibaiadarra den Pikettako erreka).
Irati ibaia ere udalerritik igarotzen da, bere zenbait ibaiadar batzuekin batera: Olzalureko erreka, Ataramatzeko erreka, Arpiako erreka eta Burdinkurutzetako erreka.

### Udalerri mugakideak

* Behorlegi iparraldean
* Altzai-Altzabeheti-Zunharreta (Zuberoa) ekialdean
* Lekunberri mendebaldean
* Larraine (Zuberoa) hego-ekialdean

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 420 | 406 | 459 | 440 | 588 | 581 | 611 | 646 | 641 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 684 | 673 | 614 | 520 | 527 | 520 | 476 | 460 | 456 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 457 | 505 | 504 | 397 | 365 | 528 | 439 | 462 | 415 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 307 | 280 | 271 | 226 | 183 | 182 | - | - | - |

## Ondasun nabarmenak

* Iratiko Salbatoreko kapera XII. mendekoa da
* Akizeko Done Bikendi eliza XII. mendekoa da. Ama Birjina eta umearen XVII. mendeko estatua bat du.
* Hilerrian dagoen gurutzea monumentu izendaturik dago.
* Herri inguruan, lursail partikular batean, trikuharri ospetsu bat dago, Marietxe izenekoa (Gaztenia bezala ere ezaguna).
* Done Bikendi eliza
* Elizako atea
* Herriko kale bat
* Iratiko Salbatore baseliza
* Mairietxe/Gaztenia trikuharria

## Erreferentziak

* 1 2 3 4 5 Euskal Herriari Begira. Udalbiltza.

## Kanpo estekak

* Datuak: Q197953
* Multimedia: Mendive / Q197953
* Liburuak: Euskal Herriko bidaia-gida/Herriz herri/Mendibe
# Mendibel

Mendibel edota Mendibeltz, Mendebaldeko Pirinioetan dagoen mendia da, Nafarroa Beherean eta Iratiko oihanaren ingurualdean kokatutakoa.

## Abiapuntuak

* Burdinkurutzeta (Or 1).
* San Salbatore (3 or).
* Mendibe-Lauribar (4 or eta 30 m).

## Ikus, gainera

* Nafarroa Behereko mendiak

## Kanpo estekak

* Datuak: Q12263395
# Mendiaundi II

Mendiaundi II Nafarroako erdialdeko Pirinioetan dagoen mendi bat da, Mendiaundi mendilerroan, Auritz eta Urepele herrietatik gertu, Nafarroa eta Behe Nafarroa arteko mugan. Mendiaundi mendilerroa osatzen duten bi mendietako bat da, eta mendilerro honetako garaiena ere bada, 1232 metroko garaierarekin. Izen bereko beste mendi bat dago Aralar mendilerroan eta ez da azken honekin nahastu behar. Aralarrekoa, Pirinioetako hau baino 75 metro altuagoa da.

## Irispideak

830 metroko garaieran aurkitzen diren Sorogaingo etxeetatik, igoera nahiko zuzena da ekialderantz lur garbitik Txasperroko aurretontorrera, berehalako batean, Mendiaundi II mendiaren tontorrera daroana. Ohiko beste ibilbide bat Ibañetako mendatean hasten da, 1057 metroko garaieran, lehenik Lindusera igoz, 1222 metrora dagoena, eta Atallosti lepo zabalera jaitsiz, Bi Zubien lepoa izeneko lepora irtetzeko, tontorrera gailurretik hegoalderantz iritsiz. 880 metroko garaieran dagoen Auritzetik, posible da Atallosti edo Bi Zubien lepoa izeneko lepora iristea Xuringoa izeneko labarretik.
Azkenik, ibilbiderik luzeena, Urepeletik abiatzen da, 432 metroko garaieran. Ibilbideak, bere osotasunean igarotzen du Beurreta zintzurra, eta 980 metroko garaieran dagoen Txasperro leporantz irtetzen da, Mendiaundi II menditik iparraldera. Gailurra jarraituz, tontorrera iristen da.

## Kanpo estekak

* euskal-herria.org webgunean
* Datuak: Q12263394
# Mendibeltz (Harsüdürra)

    Artikulu hau Nafarroa Behereko mendiari buruzkoa da; beste esanahietarako, ikus «Mendibeltz».
Mendibeltz Nafarroa Behereko mendia da, 1411 metro ditu eta Harsüdürra mendilerroan kokatuta dagoena.

## Erreferentziak

* ↑ Gailurraren izena: Mendibeltz (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) (Harsüdürra) Mendibeltz (Harsüdürra) (Mendikat)

## Ikus, gainera

* Euskal Herriko mendiak
* Nafarroa Behereko mendien zerrenda

## Kanpo estekak

* luberri.net webgunean
* Datuak: Q56737801
# Mendibil (Leioa)

    Artikulu hau Bizkaiko auzoari buruzkoa da; Zuberoako herria gaitzat duena beste hau da: «Mendibile (Zuberoa)»
Mendibil Leioako (Bizkaia) auzoa da, herriko beheko aldean dagoena. Garai batean, eta oraindik ere, Mendibile izena ere erabili izan da baina badirudi Mendibil izenak tradizioa luzeagoa duela. 2007ko urtarrilaren 1eko erroldaren arabera, auzoak 1.148 biztanle zituen.

## Demografia eta biztanleria

Mendibileko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 841 | 872 | 881 | 895 | 890 | 888 | 991 | 1.148 |

## Ikus, gainera

* Leioa.

## Erreferentziak

* ↑ «Leioako Udala - Mendibile Jauregia» www.leioa.net (Noiz kontsultatua: 2022-04-06).
* ↑ Leioako leku-izenak. Euskaltzaindia 2011 ISBN 978-84-95438-81-2. PMC 811590502. (Noiz kontsultatua: 2022-04-06).

## Kanpo estekak

* Datuak: Q12263400
# Mendibeltz

    Artikulu hau Gipuzkoako mendiari buruzkoa da; beste esanahietarako, ikus «Mendibeltz (Harsüdürra)».
Mendibeltz Hernioko mendilerroan dagoen tontorra da, Gipuzkoako erdialdean, Hernio inguruan.

## Ikus, gainera

* Gipuzkoako mendiak

## Kanpo estekak

* Datuak: Q60562809
# Mendibil (Bizkaia)

    Artikulu hau Bizkaiko mendiari buruzkoa da; beste esanahietarako, ikus «Mendibil».
Mendibil Bizkaiko mendia da, 565 metroko altuera du. Bilboko Ezkerraldean dauden Trianoko mendien artean dago eta bereizten da telebistako antena baitu.

## Iruditegia

* Mendibil mendia Zugaztietatik.
* Mendibileko tontorrean dagoen komunikazio dorrea.

## Ikus, gainera

* Bizkaiko mendien zerrenda
* Mendibil

## Kanpo estekak

* Datuak: Q12263397
* Multimedia: Mendibil (mountain) / Q12263397